Αυτό το λήμμα αφορά την ελληνική σειρά που προβλήθηκε στο κανάλι Mega Channel.  Για την άλλη ξένη σειρά από το ίδιο κανάλι, δείτε: Φτωχή μου Αναστασία (τηλενουβέλλα).  

**Αναστασία** είναι μία ελληνική αισθηματική δραματική τηλεοπτική σειρά, παραγωγής 1993-1994, που δημιουργήθηκε από τη Μιρέλλα Παπαοικονόμου και προβλήθηκε από τον τηλεοπτικό σταθμό Mega Channel από τις 16 Σεπτεμβρίου του 1993 μέχρι τις 20 Ιανουαρίου του 1994. Τη σκηνοθεσία της σειράς επιμελήθηκε ο Γιώργος Κορδέλλας ενώ το τραγούδι των τίτλων ερμήνευσε η Ελευθερία Αρβανιτάκη.

Κύριο θέμα της σειράς είναι ένα ερωτικό τρίγωνο μιας νεαρής κοπέλας με έναν πατέρα και τον γιο του. Η *Αναστασία* προβλήθηκε για μία τηλεοπτική σεζόν και αποτελείται από 18 επεισόδια. Το ρόλο της Αναστασίας ανέλαβε η Μυρτώ Αλικάκη κάνοντας την πρώτη της εμφάνιση ως πρωταγωνίστρια στη μικρή οθόνη. Τους ρόλους των δύο αντρών ερμηνεύουν ο Μηνάς Χατζησάββας και ο Άλκης Κούρκουλος. Μετά το τέλος της σειράς η σεναριογράφος Μιρέλλα Παπαοικονόμου κυκλοφόρησε το ομώνυμο βιβλίο τα αντίτυπα του οποίου εξαντλήθηκαν πολύ σύντομα.

Η υστεροφημία της σειράς είναι μεγάλη καθώς πολλά χρόνια μετά γίνεται συζήτηση σχετικά με το αμφιλεγόμενο θέμα που πραγματεύεται η σειρά. Η τηλεθέαση της πρώτης προβολής της ξεπερνούσε πολλές φορές το 60%. Η τελευταία επανάληψη της σειράς την περίοδο Ιουλίου-Αυγούστου 2018 θεωρήθηκε πολλή επιτυχημένη καθώς γράφτηκαν αρκετά άρθρα σε διαδίκτυο και περιοδικά, τα ποσοστά τηλεθέασης ήταν υψηλά, ενώ η προβολή κάθε επεισοδίου της σειράς γινόταν νούμερο ένα θέμα συζήτησης στα μέσα κοινωνικής δικτύωσης.

Η 21χρονη Αναστασία, μία νεαρή φοιτήτρια από την Πάτρα, σπουδάζει υποκριτική στο Εθνικό Θέατρο. Παράλληλα με τις σπουδές της ασχολείται επαγγελματικά και ως μοντέλο. Στα πλαίσια μίας φωτογράφισης θα γνωρίσει τον μεσήλικα επιχειρηματία Παύλο Κυριαζή, πρόσφατα χωρισμένο από την επί 23 χρόνια σύζυγό του Νικόλ με την οποία έχει αποκτήσει δύο παιδιά, τον 22 ετών Αλέξανδρο και την 17χρονη Δάφνη. Μεταξύ τους θα αναπτυχθεί μία παθιασμένη ερωτική σχέση. Παράλληλα η Αναστασία γνωρίζει και τον γιο του Παύλου, Αλέξανδρο, σε ένα πάρτι στην παραλία χωρίς αρχικά να ξέρει την ταυτότητά του και τη σχέση του με τον Παύλο. Η Αναστασία και ο Αλέξανδρος ερωτεύονται, με την Αναστασία να προσπαθεί να ισορροπήσει μεταξύ του ερωτικού αυτού τριγώνου. Όταν η σχέση της Αναστασίας με τους δύο άνδρες γίνει γνωστή τότε οι σχέσεις του Παύλου Κυριαζή με την οικογένειά του διαταράσσονται. Στο τέλος η Αναστασία αποφασίζει να κάνει μία νέα αρχή με τη ζωή της φεύγοντας για την Ιταλία.

Επισκόπηση σειράς
-----------------

| Κύκλος | Επεισόδια | Α' Προβολή |
| --- | --- | --- |
| Πρεμιέρα κύκλου | Φινάλε κύκλου |
|  | **1** | 18 | 16 Σεπτεμβρίου 1993 | 20 Ιανουαρίου 1994 |

Απήχηση
-------

Αξιοσημείωτο είναι το γεγονός ότι η τηλεθέαση που σημείωνε εκείνη την εποχή ξεπερνούσε το 50%, με το μέγιστο νούμερο στο τελευταίο επεισόδιο, όπου έπιασε το 70%, σε βαθμό που η επιτυχία της σειράς απασχόλησε ακόμη και αμιγώς πολιτικές - ενημερωτικές εκπομπές όπως το Ενώπιος ενωπίω του Νίκου Χατζηνικολάου.

Υστεροφημία
-----------

Η σειρά, που έθιγε ένα τολμηρό για την εποχή εκείνη θέμα, έγινε γνωστή για τις ερωτικές σκηνές της πρωταγωνίστριας. Το όνομα της σειράς έμεινε σημείο αναφοράς, ενώ δεν έλειπαν και οι σατιρικές παρωδίες σε επιθεωρήσεις, ενδεικτικό της απήχησης της σειράς στην κοινή γνώμη. Κάποια αξιοσημείωτα γεγονότα είναι:

-Το επεισόδιο "Αθανασία" της σειράς "*Της Ελλάδος τα παιδιά"* όπου σατιρίζει ανοιχτά την σειρά, αυτή την φορά με θείο και ανιψιό αντί πατέρα και γιο, που προβλήθηκε το 1994.

-Η κωμική σειρά "*Ντόλτσε Βίτα"*, η οποία προβλήθηκε για πρώτη φορά την περίοδο 1995-1997, παρουσιάζει μια αντίστοιχη ιστορία μέσα από την αντίστροφη των φύλων των κύριων χαρακτήρων, καθώς στην περίπτωση αυτή ένας άντρας συνάπτει σχέση με την μητέρα και την κόρη μιας οικογένειας. Η αντιστοιχία της κατάστασης με την *Αναστασία* γίνεται και στο σενάριο από τον χαρακτήρα που υποδύεται ο *Θανάσης Ευθυμιάδης*, δηλαδή τον άνδρα που είναι σε θέση αντίστοιχη με αυτήν της Αναστασίας, ο οποίος προσπαθεί με τον τρόπο αυτό να περιγράψει τη συνθήκη στην οποία βρίσκεται ο ίδιος.

-Το επεισόδιο "Του Πατρός και του Υιού" της σειράς *Κωνσταντίνου και Ελένης*, που προβλήθηκε το 2000, και έχει ως κεντρικό θέμα ένα παρόμοιο ερωτικό τρίγωνο με τους χαρακτήρες της σειράς να παραλληλίζουν το γεγονός με αυτό της σειράς *Αναστασία* και τον παραλληλισμό να γίνεται πιο ισχυρός μέσα από τη χρήση τραγουδιών από το σάουντρακ της ταινίας κατά τη διάρκεια του επεισοδίου.

- Το επεισόδιο "Αναστασία" της κωμικής σειράς αυτοτελών επεισοδίων *Safe Sex TV Stories*, που προβλήθηκε το 2005, πήρε τον τίτλο του από τη σειρά καθώς κεντρικό θέμα έχει την παράλληλη ερωτική σχέση μίας γυναίκας με πατέρα και γιο.

Μουσική
-------

Το ομώνυμο τραγούδι της σειράς, τραγουδήθηκε από την Ελευθερία Αρβανιτάκη και ήταν σε στίχους Λίνας Νικολακοπούλου και μουσική Δημήτρη Παπαδημητρίου. Το σάουντρακ της σειράς κυκλοφόρησε σε δίσκο και σιντί και είναι το πρώτο ελληνικό τηλεοπτικό σάουντρακ που έγινε πλατινένιο, καθώς ξεπέρασε τότε σε πωλήσεις τα 50.000 αντίτυπα.

Παραπομπές
----------

1. ↑  «12 σειρές της Μιρέλλας Παπαοικονόμου (πέρα απ' το Λόγω Τιμής)». lifo.gr. 30 Σεπτεμβρίου 2019. Αρχειοθετήθηκε από το πρωτότυπο στις 5 Νοεμβρίου 2021. Ανακτήθηκε στις 30 Ιουνίου 2020.
2. ↑  .«Κούρκουλος - Αλικάκη: Οι πρωταγωνιστές της "Αναστασίας" ξανά μαζί 23 χρόνια μετά τη σειρά». fthis.gr. 16 Μαρτίου 2016. Ανακτήθηκε στις 30 Ιουνίου 2020.
3. ↑  «Σειρές που αγαπήσαμε: Αναστασία». zinapost.gr. 20 Ιουλίου 2012. Ανακτήθηκε στις 30 Ιουνίου 2020.
4. ↑  «"Αναστασία": Η αντίδραση της Μυρτώς Αλικάκη, όταν βλέπει τον εαυτό της στη σειρά του Mega, 25 χρόνια πριν». fthis.gr. 21 Αυγούστου 2018. Ανακτήθηκε στις 30 Ιουνίου 2020.
5. ↑  «Φυσική ομορφιά και γελοία βογκητά: 20 tweets για την Αναστασία που ξαναπαίζεται στο Mega». lifo.gr. 9 Αυγούστου 2018. Ανακτήθηκε στις 30 Ιουνίου 2020. [*νεκρός σύνδεσμος*]
6. ↑  «Γνώμες: Στο όνομά σου, Αναστασία». protagon.gr. 14 Αυγούστου 2018. Ανακτήθηκε στις 30 Ιουνίου 2020.
7. ↑  «#ANASTASIA\_MEGA: Όταν οι άλλοι μάθανε το sugar daddy εμείς είχαμε ήδη μεγαλώσει με Αναστασία -Το Twitter δίνει ρέστα για τη σειρά-θρύλο». iefimerida.gr. 25 Αυγούστου 2018. Ανακτήθηκε στις 30 Ιουνίου 2020.

Εξωτερικοί σύνδεσμοι
--------------------

* «Αναστασία» στο www.retrodb.gr
* Το Έθνος Σειρές που άφησαν εποχή!
* *Αναστασία*   στην IMDb

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τηλεοπτικές σειρές του MEGA |
| --- |
|  |
| Δεκαετίας 1980 | 
* *Πατήρ, υιός και πνεύμα* (1989)
* *Οι Αυθαίρετοι* (1989)
* *Οι Τρεις Χάριτες* (1989)
 |
|  |
| Δεκαετίας 1990 | 
* *Η Δίψα* (1990)
* *Το ρετιρέ* (1990)
* *Οι Απαράδεκτοι* (1991)
* *Τα 7 κακά της μοίρας μου* (1991)
* *Δέκα Μικροί Μήτσοι* (1992)
* *Οι Μικρομεσαίοι* (1992)
* *Οι φρουροί της Αχαΐας* (1992)
* *Η Ελίζα και οι άλλοι* (1992)
* *Παράλληλοι δρόμοι* (1992)
* *Και οι τέσσερις ήταν υπέροχες* (1992)
* *Χάι Ροκ* (1992)
* *Αναστασία* (1993)
* *Το δις εξαμαρτείν* (1993)
* *Στη κόψη του ξυραφιού* (1994)
* *Εμείς κι Εμείς* (1994)
* *Ντόλτσε Βίτα* (1995)
* *Λόγω τιμής* (1996)
* *Παλίρροια* (1996)
* *Προδοσία* (1996)
* *Δύο Ξένοι* (1997)
* *Είμαστε στον αέρα* (1997)
* *Ψίθυροι καρδιάς* (1997)
* *Ο κακός βεζύρης* (1997)
* *Τζιβαέρι* (1997)
* *Το καρέ της ντάμας* (1997)
* *Βίος Ανθόσπαρτος* (1998)
* *Απαγορευμένη Αγάπη* (1998)
* *Η αίθουσα του θρόνου* (1998)
* *Η ζωή που δεν έζησα* (1998)
* *Το σημάδι του έρωτα* (1998)
* *Για μια θέση στον ήλιο* (1999)
* *Η ζωή μας μια βόλτα* (1999)
 |
|  |
| Δεκαετίας 2000 | 
* *Τι ψυχή θα παραδώσεις μωρή* (2000)
* *10 Λεπτά Κήρυγμα* (2000)
* *Σ' αγαπώ μ' αγαπάς* (2000)
* *Αέρινες Σιωπές* (2000)
* *Περί ανέμων και υδάτων* (2000)
* *Πες το ψέματα* (2000)
* *Να με προσέχεις* (2000)
* *Είσαι το ταίρι μου* (2001)
* *Κάπου σε ξέρω* (2001)
* *Επιφάνεια* (2001)
* *Φιλοδοξίες* (2002)
* *Η τράπεζα* (2002)
* *Φεύγα* (2002)
* *Κλείσε τα μάτια* (2003)
* *Η Νταντά* (2003)
* *Σαββατογεννημένες* (2003)
* *Λένη* (2003)
* *Singles* (2004)
* *Safe Sex TV Stories* (2004)
* *Η ώρα η καλή* (2004)
* *Βέρα στο δεξί* (2004)
* *Επτά Θανάσιμες Πεθερές* (2004)
* *Έτσι ξαφνικά* (2004)
* *Εραστής Δυτικών Προαστίων* (2004)
* *Κανείς δε λέει σ' αγαπώ* (2004)
* *Τηλεμπόρα* (2004)
* *Στο Παρά 5* (2005)
* *Δυο μέρες μόνο* (2005)
* *Το Κόκκινο Δωμάτιο* (2005)
* *Πενήντα Πενήντα* (2005)
* *Οι Μάγισσες της Σμύρνης* (2005)
* *Ήρθε κι έδεσε* (2006)
* *Ευτυχισμένοι Μαζί* (2007)
* *Λατρεμένοι μου γείτονες* (2007)
* *Μαζί σου* (2007)
* *Μπαμπά μην τρέχεις* (2007)
* *Γοργόνες* (2007)
* *Big Bang* (2007)
* *Μια στιγμή δυο ζωές* (2007)
* *Μαρία η άσχημη* (2007)
* *1 μήνας και κάτι* (2007)
* *Η Πολυκατοικία* (2008)
* *Μαύρα Μεσάνυχτα* (2008)
* *Τα Μυστικά της Εδέμ* (2008)
* *Όλα στον αέρα* (2008)
* *Λάκης ο γλυκούλης* (2008)
* *Χαρά Αγνοείται* (2009)
* *4* (2009)
* *Η Ζωή της Άλλης* (2009)
* *Η Οικογένεια Βλάπτει* (2009)
* *Μ+Μ* (2009)
* *Μίλα Μου Βρώμικα* (2009)
 |
|  |
| Δεκαετίας 2010 | 
* *Ο 3ος Νόμος* (2010)
* *Το Νησί* (2010)
* *Η γενιά των 592 ευρώ* (2010)
* *Ουκ Αν Λάβοις Παρά του μη έχοντος* (2010)
* *Πίσω στο Σπίτι* (2011)
* *Με λένε Βαγγέλη* (2011)
* *Κλινική Περίπτωση* (2011)
* *Κλεμμένα Όνειρα* (2011)
* *Οι Βασιλιάδες* (2012)
* *Με τα παντελόνια κάτω* (2013)
* *Το σπίτι της Έμμας* (2013)
* *Κάτω Παρτάλι* (2014)
* *Μοντέρνα Οικογένεια* (2014)
* *Δικαίωση* (2014)
* *Εθνική Ελλάδος* (2015)
 |
|  |
| Δεκαετίας 2020 | 
* *Σιωπηλός Δρόμος* (2021)
* *Η Γη της ελιάς* (2021)
* *Κομάντα και Δράκοι* (2021)
* *Maestro* (2022)
* *Milky Way* (2023)
 |

 |